**WAR FAAFIN**

Shaacin Degdeg ah - Luulyo 14, 2023

**Cidda ay Warbaahintu La Xidhiidhayso:**

Rob Evans, Maareeyaha Barnaamijka Rivers  
Waaxda Ilaalinta Deegaanka  
802-490-6152, [anr.wsmdrivers@vermont.gov](mailto:anr.wsmdrivers@vermont.gov)

Will Eldridge**,** Aquatic Habitat Biologist

Waaxda Kalluunka iyo Duurjoogta ee Vermont

802-585-4499, [william.eldridge@vermont.gov](mailto:william.eldridge@vermont.gov)

Shaqooyinka Kasoo Kabashada Daadadka ee Wabiyada iyo Iliiladaha

*Montpelier, Vt.* – Dhacdooyinka daadadku waxay u baahan yihiin shaqooyin laga qabto wabiyada iyo iliiladaha si loo ilaaliyo dibna loogu hagaajiyo maalgalinta dadweynaha iyo dhismayaasha la xidhiidha. Magaalooyinku waxay awood u leeyihiin inay hirgaliyaan [Tallaabooyinka Ilaalinta ee Degdegga ah](https://dec.vermont.gov/watershed/rivers/river-management#municipal) si loo ilaaliyo ammaanka dadweynaha marka daadad dhacaan.

Waaxda Ilaalinta Deegaanka (DEC) waxay korjoogtaysaa waxqabadyada laga qabanayo wabiyada iyo iliiladaha si loo xaqiijiyo in shaqadaasi aanay abuuraynin masiibooyin daadad ah oo dheeri ah. Arrinka ugu badan ee dhaca kadib daadadka waa in si qoto dheer loo qodo wabiyada ama in si xoog ah loo buuxiyo iliiladaha.

Inkastoo qodis iyo adkayn qararka iliiladaha oo yar loo baahnaan karo si loo ilaaliyo xaddiga biyaha ee uu qaadi karo wabigu loona ilaaliyo maalgalinaha, si qoto dheer u qodista ama si xoog ah u buuxintu waxay abuuraysaa wabi aan dagganayn tanoo khatar galinaysaa hantida iyo dhismayaasha ku hareeraysan marka daadad dambe yimaadaan. Waaxda Kalluunka iyo Duurjoogta (FWD) waxay ku talo bixinaysaa in lagu daayo dhagaxyada, jirrida geedaha iyo waxyaabaha kale ee dabiiciga iliiladaha marka aanay wax khatar ah ku hayn ammaanka dadyawga. Tani waxay ka caawin kartaa iliiladaha iyo wabiyada inay yareeyaan socodka biyaha daadka waxayna faa’ido u tahay soo kabashada deegaanka iyo kalluunka tiradiisa.

Wixii shaqo u baahan in laga qabto wabiyada iyo iliiladaha si ay uga soo kabtaan daadadkii dhawaa ee Luulyo, tallaabooyinka soo socda waa in la qaado:

* Magaalooyinka waxaa looga baahan yahay inay [kusoo wargaliyaan goobaha iyo dabiicada waxqabadyada Tallaabooyinka Ilaalinta Degdegga ah](https://anrweb.vt.gov/DEC/StreamAlts/RequestEmergencyRME.aspx) DEC 72 saacadood gudahood. Taa baddalkeeda, xogta goobta iyo qeexitaanka faahfaahsan waxaa iimayl ahaan loogu diri karaa [anr.wsmdrivers@vermont.gov](mailto:anr.wsmdrivers@vermont.gov).
* Qaad sawirro muujinaya ka hor shaqada intii aan la bilaabin iyo markii la dhammeeyay. Sawir ka qaadistu waxay caawinaysa in la go’aamiyo in shaqadu tahay mid u qalanta maalgalinta kasoo kabashada masiibada ee diyaarka ah.
* U hoggaansamaan Qaanuunka Baddalitaanka Iliiladda ee Gobolka ee loogu talo galay shaqooyinka laga qabanayo iliilad kasta. Shaqadani waxay u baahan kartaa la socosho si loo xaqiijiyo inay u hoggaansamayso una qalmayso lacag celinaha federaalka ee lacagta loogu celinayo shaqada u qalanta.

DEC waxay u baahan kartaa oggolaanshiyo iyo inay shaqo la socosho ka qabato wakhti kale haddii loo baahdo si loo helo wabi ammaan ah.

Si aad u hesho xog dheeri ah oo ku saabsan taageerooyinka kasoo kabashada daadadka ee laga helayo Hay’ada Khayraadka Dabiiciga ah, Waaxda Ilaalinta Deegaanka, Waaxda Kalluunka iyo Duurjoogta, ama Waaxda Kaymaha, Xadiiqooyinka iyo Madadaalada, booqo <https://ANR.Vermont.gov/Flood>.

###

Ogeysiiska Takoor La’aanta:

Hay’adda Vermont ee Khayraadka Dabiiciga ah (ANR) waxay hawlgalisaa barnaamijteeda, adeegyadeeda, iyo waxqabadyadeeda iyadoona wax takoor ah oo ku salaysan qabiil, diin, caqiido, midab, qaran ahaan halka uu qofku kasoo jeedo (oo ku mid yihiin dadka Ingiriisigoodu Liito), awoowayaasha, goobta aad ku dhalatay, naafonimada, da’da, guurka, jinsiga, doorashada jinsiga, aqoonsiga, ama naasnuujinta (hooyada iyo ilmaha) aan samaynayn.

Ogeysiiska Helitaanka Luuqadda:

Wixii su’aalo ah ama cabashooyin ah/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH ǀ خدمات لغة مجانية: [anr.civilrights@vermont.gov](mailto:anr.civilrights@vermont.gov) ama   
802-636-7827.